時宰生日詩五首  其四
作者：周紫芝
朝代：宋

paragraphs: 種木當培根，疏流必深源。
嘗聞活萬夫，報在子與孫。
只今父子懿，同拱羲皇尊。
文方班馬富，業與臯夔倫。
奕奕兩貂蟬，煌煌一朱門。
聖道家所傳，蘭樹俱有聞。
韋氏守一經，事業不足論。
金張誇富貴，盛德無遺芬。
父師固難量，有功在元元。
爲公祝遐壽，千載同風雲。